11 Hotu, Yesus natutan lia nodi lia hatetek ida seluk tenik naꞌak, "Noo ama ida. Niakaan oan mane, naꞌin rua. 12 Baa loron ida, oa ikun katak baa aman naꞌak, 'Ama! Faꞌe kedan, foo baa haꞌu haꞌukaan fafaꞌek nosi ama sasoin ona!' Rona nola nunia, aman moos faꞌe foo kedan niakaan sasoin baa oan naꞌin rua. 13 La kleur, oa ikun faꞌan moos niakaan fafaꞌek. Hotu, nia nahulin niakaan naha sia, laꞌo baa rai dook. Toꞌo baa, nia soe karin osan nodi moris namidar aan dei. 14 Baa oras osan mohu, rai nia moos kona salaen boot, toꞌo nia moris namukit aan. 15 Hotu, nia buka serwisu, tan salaen. Ema ida simu nia no naruka nia nahaan fahi. 16 Mais tan la noo ema mak foo haan baa nia, nia la terus salaen, toꞌo nakara atu naa fahi haan.
20 Naneo notu nunia, nia nariik, fila baa ama uman. Oras nia sei dook, aman titu-naree nia tiꞌan. Aman neon monu kedas baa nia. Hotu aman nalai sai nosi uma, baa nasoru oan mak fila mai nia. Hotu, nia nakoꞌak nola nodi deꞌi nia.
22 Mais aman naruka kedan ema serwisu sia naꞌak, 'Hoi, lai-lais! Baa hola faru klobor kabaas ida, tau baa nia. Tau kadeli baa liman fuan, no tau kaso baa ain. 23 Hotu baa dada hola karau baka mak kesi nia, koꞌa, nebee ita halo dahur bele-bele. 24 Tan haꞌukaan oan neꞌe, nuꞌu mate tiꞌan, mais oras neꞌe moris nikar. Nia lakon tiꞌan, mais oras neꞌe, ketan kikar tiꞌan.' Aman dale notu nunia, sia nahuu nadahur bele-bele.
28 Rona nola nunia, oa ulun krakat, toꞌo la noꞌuk tama baa uma laran. Aman baa namaus nia, nebee tama baa uma laran.
*15:8 Hakerek Moon lia Yunani naꞌak drakma sanulu. Drakma ida, kona badaen kansera loron ida.
